Quddiem din it- tragedja umana , wieħed ma jistax ma jitnikkitx . L- ispluzjonijiet f' Londra ġabu magħhom biza' u swied ta' qalb . Ghal dawk li tilfu l- għeżież tagħhom u għall- oħrajn li ndarbu serjament , dan il- jum se jibqa' tebgħa sewda fuq ħajjithom kollha . Tassew ħela ta' ħajjiet . F' dawn il- mumenti ta' dieqa wieħed normalment joqgħod lura milli jikkummenta dwar x' ikkawża din l- istess tragedja . Fl- opinjoniji tiegħi naħseb li jkun żball jekk ma nnsaqsux " l- għaliex " wara li d- duħħan tal- ispluzjonijiet ikun għab u quddiemna jitfacca d- dmija niexef tal- midruba u l- mejtin . Ħadd mhu ċert imma jidher li l- attakk sar mill- istess organizzazzjoni sigrieta li attakkaw Madrid bl- istess motivi ta' tpattija kontra l- gwerra tal- Iraq u simpatizzanti mal- Al Qajda . Jekk hu hekk , allura din hija stqarrijia politika ċara . Jekk nisimgħu ftit x' qalu l- mexxejja ta' xi pajjiżi b' reazjoni tal- aħbar kerha . nisimgħu mingħandhom kliem li jinkludi xi ftit minn dawn il- frażijiet : " attakki godardi , barbari fuq l- umanita' " , " attakki mhux fuq pajjiż wieħed imma fuq in- nazzjonijiet kollha u fuq is- soċjetajiet ċivilizzati " , " attakki li saru minn nies li jxerdu l- mibgheda " eċċ eċċ . Tabilhaqq dan jista' jkun minnu , pero ma nistgħux ma nharsux lejn il- problema fit- total tagħha u allura imbagħad , kif nistgħu ninsew il- gidba ta' Blair dwar il- potenzjal ta' Saddam biex juża l- armi tal- qerda tal- massa f' 45 minuta ? Kif nistgħu ninsew it- tama u l- mghodrija ta' Bush li mar ixerred fl- Iraq permezz tat- truppi kompassjonati tiegħu wara li illegalment injora l- approvazzjoni tal- Gnus Maghquda ? Kif nistgħu ninsew li l- istess Blair u l- Bush ġew eletti mill- ġdid mill- istess popli tagħhom wara li kkommettew dawn ir- reati li bdew gwerra illeġittima u li swiet il- ħajjiet ta' ħafna nies ? Min huma n- nies innoċenti ? . . . . dawk li mietu bil- missili fl- invażjoni anglo - amerikana tal- Iraq wara għexur ta' snin taħt il- madmad ta' Saddam , jew dawk li mietu f' attakki terroristici f' Londra wara li ma rnexxilhomx jeħilsu minn Blair wara li daħħalhom fi gwerra ? L- ispluzjonijiet f' Londru żgur li se jkomplu jifirxu n- nirien tal- mibghedu u t- tpattija fil- punent . L- atti mdemmija tat- terroristi huma kontropruducenti . Il- mexxejja punentin b' kawtela kbira jqisu kliemhom f' dawn il- mumenti imma bejn kelma u oħra tinduna li qed irewhu fuq in- nar . Huwa fl- interess tagħhom li jkomplu jżommu l- pożizzjonijiet li ħadu fuq din il- gwerra għal ħafna raġunijiet li naħseb jafhom kulħadd . Il- prospetti li xi ħadd miz- żewġ naħat iċedi biċċa huma remoti ħafna . Il- passi gganteski tal- globalizzazzjoni u l- ħtieġa tas- sigurta' tal- punent jibqgħu il- prijoritajiet tal- Amerka u l- Ewropa filwaqt li t- tradizzjonijiet islamici u t- d- difiża teritorjali jibqgħu il- prijoritajiet tal- lvant nofsani u tal- pajjiżi tal- maghreb . Il- gwerra naturalment mhix eżattament bejn dawn iz- żewġ naħat għaliex ħadd minn tat- tieni naħa ma jazzarda jeħodha direttament kontra tal- ewwel specjalmenti kontra l- Amerka li hija l- unika superpotenza u li ma tirbħilha qatt f' kumbattiment dirett . Ghalhekk inħoloq għadu invizibbli biex jippenetra b' mod iktar faċli il- barsalli strategici u fl- istess him ikun diffiċli biex taqbdu . Dan l- għadu huwa iktar perikoluż għax ma tistax tinnegozja miegħu fuq il- mejda . Jien m' għandix soluzzjonijiet għal dawn il- problemi dinjin imma fil- limitazzjonijiet tiegħi iddecidejt li la bil- vot u lanqas bil- mod kif nghix m' jien se nkompli nappoggja is- supremazija tal- punent , l- infiltrazzjoni tagħha f' kull pajjiż u d- driegħ kbir tal- globalizzazzjoni li mhu xejn għajr imperu ekonomiku u kulturali . Jien personalment nara ftit tama biex dan il- konflitt jintemm . Il- punent sar jiddependi wisq minn risorsi naturali li m' għandux biżżejjed fit- teritorji tiegħu kif ukoll jeħtieġlu jespandi l- ekonomija tiegħu biex jipprizerva l- livell ta' għajxien ħali u kapriċċuż li issa dara bih . Il- fundamentalisti islamici huma firien imrekknin u għalhekk se jkomplu jhebbu għal punent bla biza' u bla ħniena . Wiehed ipatiha lil ieħor . Kif kien qal darba Gandhi , jekk se nkompli bil- politika ta' għajn għal għajn u sinna għal sinna , id- dinja kollha taghma u tispiċċa bla snien .